Billie Eilish

'''Billie Eilish Pirate Baird O'Connell''' (), gebore op 18 Desember, 2001) is 'n Amerikaanse sangeres en liedjieskrywer. Sy het die media se aandag begin trek in 2016 to sy die liedjie  "Ocean Eyes" op SoundCloud vrygestel het. Daarna is dit vrygestel deur Interscope Records wat verwant is aan *Darkroom*. Die liedjie is geskryf en vervaardig deur haar broer Finneas, saam met wie sy opvoerings doen. Haar debuut EP, ''Don't smile at me* (2017), het die top 15 in die VSA, die Verenigde Koningkryk, Kanada en Australië bereik. 

Eilish se debuut album, *When We All Fall Asleep, Where Do We Go?* (2019) was bo aan die lys van *Billboard* 200 en het ook die beste opvoerende album van 2019 in die V.S.A. geword. Dit het ook nommer een posisie gekry in die Verenigde Koninkryk behaal. Die album het ses liedjies wat reeds een van *Billboard'' Hot 100 se top 40-liedjies was: "When the Party's Over", "Bury a Friend", "Wish You Were Gay", "Xanny", "Everything I Wanted", and "Bad Guy" Laasgenoemde lied het ook haar eerste nommer een enkelsnit in die V.S.A. geword. 

Eilish het 13 platinum en vier goue enkelsnitte in die V.S.A. van Januarie 2020 ontvang. Haar toekennings sluit in: vyf Grammy-toekennings, twee Amerikaanse Musiek-toekennings, twee Guinness World Records-toekennings, en drie MTV-Video Musiek Toekennings. Sy is die jongste persoon en die eerste vrou om die vier belangrikste Grammy-kategorieë te wen: Album van die Jaar, Rekord van die Jaar, Liedjie van die Jaaren Beste Nuwe Kunstenaar in die dieselfde jaar.

## Vroeë lewe 
Billie Eilish Pirate Baird O'Connell is gebore in Los Angeles, Kalifornië, op 18 Desember 2001. Sy is die dogter van die aktrise en draaiboekskrywer Maggie Baird en akteur Patrick O'Connell, beide van hulle is ook musikante. Eilish is van Ierse en Skotse afkoms. Sy het grootgeword in Los Angeles se Highland Park omgewing. Sy het tuisonderrig ontvang by haar ma en haar ouer broer Finneas o'Connell  het haar die basiese beginsels van liedjieskryf geleer. Eilish het haar eerste liedjie op die ouderdom van vier geskryf, Finneas het self al in hierdie tyd sy eie liedjies geskryf en vervaardig. Hul ouers het hul aangemoedig om hulself uit te leef en te verken wat hulle wou, insluitend kunsklasse en optredes. Eilish het na 'n paar oudisies gegaan, maar het nie daarvan gehou nie. Sy geniet dit egter om deel te wees van 'n opname waar sy deel vorm van 'n skare, sy het onder andere deel gevorm van die ekstra toneelspelers vir die agtergrond in films soos *Dairy of a Wimpy Kid*, *Ramona and Beezus*, en die *X-Men*-reeks. Sy het ook opgetree by talentkompetisies en sing in die Los Angeles Kinderkoor op die ouderdom van agt.

## Loopbaan 
### 2015-2017: Don't Smile at Me 
duimnael|Eilish tydens 'n optrede in Augustus 2017
In Oktober 2015 het Eilish die liedjie "Ocean Eyes", opgeneem wat oorspronklik geskryf en vervaardig is vir Finneas se musiekgroep nadat 'n dansonderwyser hulle gevra het om dit te doen.. Hulle het die liedjie vrygestel op SoundCloud. Beide die liedjie en Eilish het baie bemarking via die media ontvang, insluitende radiostasies en musiekvervaardigers soos: Beats 1, KCRW, BBC One, Zane Lowe, Jason Kramer, Annie Mac, en Chris Douridas. Finneas se bestuurder wou met hom in gesprek tree om oor Eislish se potensiaal en toekoms te bespreek, nadat "Ocean Eyes" uitgereik is. In'n ooreenkoms wat deur Finneas opgestel het, het Apple Music Eilish onderteken om aan te sluit by 'n maatskappy, A&amp;amp;R, wat kunstenaars voorberei voordat hulle 'n groot platekontrak losslaan. Eilish het toe 'n uitgewer gekry, wat haar weer in kontak gesit het met die modehuis, Chanel, en'n stilis, beide het haar gehelp om haar beeld as kunstenaar te vorm.

'n Musiekvideo vir "Ocean Eyes" is in Maart 2016 vrygestel  'n Video waar Eilish dans op die liedjie "Ocean Eyes" was vrygestel in November 2016, en die lied is weer wêreldwyd vrygestel deur  *The Darkroom* en Interscope. Dieselfde jaar het Eilish ook die enkelsnit "Six Feet Under" vrygestel wat bekendgestel is op Apple Music se Beats 1 radioprogram. "Ocean Eyes" is gesertifiseerd as platinum status deur die RIAA in September 2018 en het 'n hoogtepunt bereik op nommer 84 op die *Billboard* Hot 100 in Mei 2019 behaal.

Op 14 Januarie 2017 het Eilish 'n EP vrygestel met vier verwerkings van "Ocean Eyes". Na aanleiding van die sukses wat "Ocean Eyes" se verwerkings behaal het, het Eilish die enkelsnit "Bellyache" op Februarie 24 2017 vrygestel, met 'n musiekvideo wat in Maart 2017 vrygestel is. In Maart 2017 het  Eilish ook die nuwe lied  "Bored"  vrygestel wat is deel van die klankbaan van die Netflix-reeks *13 Reasons Why*. In Maart het Apple Music Eilish by die South by Southwest- musiek fees bekend gestel. In Junie 2017 het Eilish nog 'n enkelsnit "Watch" vrygestel met 'n opvolgende enkelsnit , "Copycat"  wat in Julie 2017 vrygestel is, tesame met die vrystelling van "Copycat" is haar uitgebreide debuut van, ''Don't Smile at Me* ook aangekondig. Elke Vrydag in Julie was nog enkelsnit van die album bygevoeg. Die speellys van enkelsnitte het liedjies ingesluit soos: "Idontwannabeyouanymore" en "My Boy", waarvan beide tot goue status gesertifiseer is deur die RIAA. *Don't smile at me'' was vrygestel in Augustus 2017. Die EP het Eilish bekend gestel as 'n gewone pop-ster wat deur 'n metamorfose gegaan het na 'n donker pop kunstenaar. Eilish se kommersiële sukses het toegeneem danksy die blootstelling van Spotify. In September 2017, het Apple Music aangekondig dat Eilish hul volgende groot kunstenaar is, dit is ook gevolg deur 'n kort dokumentêr, 'n lewendige opname van 'n enkelsnit en 'n onderhoud met Zane Lowe op Apple Music se radiostasie Beats 1. Daardie maand is die lewendige EP getiteld *Up Next Session: Billie Eilish* vrygestel. In Desember 2017 het Eilish saam met Amerikaanse rapper Vince Staples gewerk en die lied "&amp;amp;Burn" as 'n verwerking van "Watch", wat ook op haar album verskyn het.

### 2018–vandag: *When We All Fall Asleep, Where Do We Go?* 
alt=|links|duimnael|Eilish tree op by 'n geleentheid aangebied deur  MTV in 2019
In Februarie 2018, het Eilish die ''Where's My Mind-''Toer afgeskop in April 2018 geëindig het. Vir die Record Store Day het Eilish in 2018 'n vinyl plaat uitbring, met die akoestiese weergawe van "Party Favour" en 'n akoestiese weergawe van Drake se "Hotline Bling". Eilish saam met die Amerikaanse sanger Khalid  gewerk om die enkelsnit "Lovely" vry te stel, hierdie lied is ook by die klankbaan van die tweede seisoen van die Netflix-reeks *13 Reasons Why* gevoeg. "Lovely" het  platinum status in die VSA bereik. Sy het ook die enkelsnitte "Bitches Broken Hearts" en "You Should See Me in a Crown", vrygestel  en laasgenoemde kan ook op die klankbaan van die video-speletjie *FIFA 19* gehoor word.  In Julie 2018 het Eilish 'n optrede gehad by die Mo Pop Festival. In Oktober 2018 het Eilish die enkelsnit "When the Party's Over", vrygestel en onderteken 'n modelkontrak met die modelagentskap,  Next Models. Sy was geplaas op die 2018 Forbes 30 Under 30 lys in November van daardie jaar, en stel ook die liedjie "Come Out and Play" bekend wat geskryf is  vir 'n vakansie-tema vir 'n  Apple advertensie.

In die begin van Januarie 2019, is Eilish se EP ''Don't Smile at Me'' 1 biljoen keer op Spotify gestroom, die jongste kunstenaar wie se musiek op hierdie platform gestroom is.  vrygestel saam met "When I was older", 'n enkelnit geïnspireer deur die 2018 film , wat verskyn het op die album *Music Inspired by the Film Roma*. "Bury a Friend" het 'n hoogtepunt bereik op nommer 14 op die *Billboard* Hot 100. In Februarie, het Eilish vennootskap met YouTube gesluit vir 'n dokumentêre mini-reeks getiteld "A Snippet Into Billie's Mind". Haar vierde enkelsnit van die album, "Wish You Were Gay", is vrygestel op 4 Maart 2019, en het op nommer 31 in die VSA beland en is gesertifiseer tot platinum status deur die RIAA.

*When We All Fall Asleep, Where Do We Go?* is vrygestel op 29 Maart 2019. Spotify het 'n "multi-vlak-veldtog agter die album" van stapel gestuur met 'n multi-media speellys, met redaksionele storielyne, om dit meer betekenisvol en interaktief vir haar aanhangers te maak.  In Los Angeles het Spotify 'n "pop-up verbeterde album ervaring"wat verskillende kunswerke ingesluit het en 'n sensoriese ervaring vir die gehoor gee met elke lied.  Met die album se vrystelling, breek Eilish die rekord om aaneenlopend op die Top 100 speellys van vroulike kunstenaars te wees.  Die vyfde enkelsnit van die album "Bad Guy", is vrygestel in samewerking met die album, en het 'n nommer een in die VSA bereik en Lil Nas X was vir  19 weke op nommer een saam met"Old Town Road". Sy is die eerste kunstenaar gebore in die 2000's en die jongste kunstenaar sedert Lorde (met "Royals") om 'n nommer een enkelsnit te kan hê.'n Verwerking van die lied saam met Justin Bieber is vrygestel in Julie 2019.
duimnael|Eilish tydens 'n optrede in Augustus 2019.
Eilish het haar When We All Fall Asleep-toer by Coachella Fees in April 2019, afgeskop  en dit het in November in Meksikostad geëindig. In Augustus 2019 het Eilish 'n vennootskap met Apple Music gesluit vir die platform se Musiek Laboratorium: Remix Billie Eilish, waar haar aanhangers op die Apple-Winkels se Musiek Laboratorium kan inteken en hul eie verwerkings doen van haar liedjie "You Should See Me In A Crown" en ook leer hoe om hul eie verwerkings van liedjies te skep. Op September 27 2019 het Eilish aangekondig haar toerWhere Do We Go? Wêreltoer via haar Instagram bladsy aangekondig.  Die toer is beplan om in Miami op Maart 9 2020 af te skop en sluit in Londen op 27 Julie 2020. Op 7 November 2019 het Jack White se Third Man Rekords aangekondig dat 'n akoestiese weergawe van Eilish se lewendige albumopname vrygestel gaan word. en dat dit eksklusief op veniel langspeelplate versprei gaan word. Op 13 November 2019, het sy haar volgende enkelsnit , "Everthing I Wanted  vrygestel.  Op 20 November 2019 is Eilish genomineer vir ses Grammy-toekennings, insluitend Rekord van die Jaar en Liedjie van die Jaar vir die liedjie "Bad Guy" asook die Album van die Jaar en Beste Nuwe Kunstenaar. Op die ouderdom van 17, het sy die jongste kunstenaar geword om genomineer te word in al vier van die Algemene Kategorieë. In dieselfde maand is Eilish ook gekroon as *Billboard* se Vrou van die Jaar. Op 14 Januarie 2020 is dit aangekondig dat Eilsish in die 25ste James Bond filmfranchise, *No Time to Die*, die temalied gaan doen wat deur haar broer, Finneas o'Connell geskryf en vervaardig sou word. 

## Kuns 
### Musikale styl, liedjieskryf en musiekvideos 
Avery Stone van *Noisey* beskryf Eilish se sopraanstem as "eteries", en Maura Johnston van *Rolling Stone* katogiriseer haar as 'n "fluisterstem". Doreen St Félix van *The New Yorker*  meen sy het 'n krakerige, onduidelike stem wat sy met gemak kan manipuleer. Musiek kritikus Robert Christgau  het geskryf dat alhoewel Eislihs 'n pop-ster en kommersieël is, herinner haar beeld mens ook aan hoe amorfe pop-musiek geword het. Hy beskryf haar ook as 'n sopraan wat te klein is om stemkunsies te doen en dat sy 'n speelse weergawe van 'n tiener-goth is met elektries versadigde klanke wat 'n diverse gehoor kan vasvang. Haar musiek inkorporeer alternatiewe pop, donker pop, EDM, elektropop, indie pop, en pop.

Eilish en haar broer Finneas  werk saam aan die skryf van liedjies. Eilish noem Finneas haar vennoot in die maak van musiek. Hy skryf vir haar albums, produseer haar musiek en tree saam met haar op by konserte. Eilish en Finneas hou daarvan om dinge op te maak en hulle in karakters in te leef en maak graag fiktiewe musiek. Eilish noem dat 'n hele aantal van die liedjies se inspirasie kom vanuit haar en Finneas se ervarings. Hulle probeer om te hul skryfstyl interessant en gemaklik hou en probeer om dinge te sê met hul lirieke wat op die oog af nie diep klink nie maar wat eintlik probleme aanspreek as mens dieper daarna begin luister.  Finneas het gesê  dat wanneer hy liedjies skryf probeer hy aan lirieke dink waarmee sy suster kan vereenselwig en geniet en haar eie maak.  Wanneer hy saam met Eislish skryf, probeer hy haar help sodat sy die storie kan oordra wat sy graag wil verwoord.

Eilish wou die regie van haar  musiekvideo's self behartig het, want sy was 14. Sy was aanvanklik nie die geleentheid gegee as gevolg van gebrek aan ervaring. In 2019, het sy die regie van haar video "Xanny"  gedoen.

### Invloede 
Eilish het op die lied "Runaway" deur die sanger Aurora op YouTube afgekom en dit het haar geïnspireer om haar eie musiek te begin maak. Hip hop-musiek is Eilish se gunsteling genre en grootste inspirasie.  Tyler, the Creator, Childish Gambino en Avril Lavigne is almal figure in die musiekbedryf wat haar styl as kunstenaar beïnvloed het, nog invloede sluit Earl Sweatshirt, Amy Winehouse, Spice Girls, en Lana Del Rey in. Sy is deur die media ook al met Avril Lavigne, Lorde en Del Rey vergeleyk.  Sy het ook al genoem dat die sangeres Rihanna as 'n inspirasie vir haar dien, nadat sy haar na haar kleredrag as 'n "verdedigingsmeganisme" verwys het tydens 'n toespraak.  In 2019 het Eilish gesê sy bewonder Ariana Grande vir haar vokale vermoë en voel sy het met haar kan identifiseer en het bygevoeg dat Grande se album, *Thank U, Next*, haar geïnspireer om voort te gaan met haar musiekloopbaan.

## Openbare beeld 
Baie van die media-aandag omtrent Eilish het gedraai rondom haar styl, wat  hoofsaaklik bestaan uit lospassende klere wat nie gesny is volgens haar figuur nie. In 2017 het Eilish gesê dat sy daarvan hou om vanuit haar gemakzone aan te trek sodat sy almal se aandag om haar kan trek.  Eilish noem dat sy probeer om anders as ander mense te wees en trek gaan klere aan wat die teenoorgestelde van die norm is, met die doel om onthou te word. Eilish glo dat sy haarself aan mense bewys het en dat sy belangriker is as wat sy voorkom en dat sy eintlik "nogal intimiderend" kan wees.

## Produkte 
In April 2019 het Eilish 'n klerereeks in samewerking met Takashi Murakami,  bekendgestel, dit is geïnspireer deur haar musiekvideo vir "You Should See Me in a Crown", waarvan die regie en animasie deur Murakami behartig is. Eilish ook saam met Adobe Creative Cloud dieselfde maand vir 'n reeks advertensies asook 'n sosiale media kunswedstryd, waar gebruikers hul kunswerk kon indien onder die hutsmerk  "#BILLIExADOBE". Eilish het in die advertensieveldtog van verskyn Calvin Klein genaamd "I Speak My Truth In #MyCalvins" in Mei 2019 asook die  as die Ad Council se "Seize the Awkward" - veldtog, 'n reeks van die kommersiële advertensies gerig op die bewusmaking van geestesgesondheid. Sy was ook deel van MCM Worldwide advertensie-veldtog in Julie 2019, en later daardie maand, saam met 'n Los Angeles-gebaseerde klerereeks, Freak City, vir 'n nuwe reeks. In Julie 2019 het sy opgetree tydens 'n dinee wat deur die mode en skoonheidshuis Chanel op Shelter Island aangebied is ter viering van die handelsmerk se seiljagklub.

In Augustus 2019 het Billie Eilish 'n vennootskap met Apple gesluit om die Apple Store se kliënte toe te laat om met haar liedjie "You Should See Me in a Crown" te eksperimenteer.  Eilish se samewerking met die kleremakers van Siberia Hills is met omstredenheid beëindig nadat dit aan die lig gebring is dat die maatskappy ontwerpe gebruik het van aanhangers se kuns van die karakter Nozomi Tojo van *Love Live!*, wat geteken is deur die kunstenaar Makoto Kurokawa, vir Eilish se klerereeks. Die modehuis het later self bevestig dat Eilish nie kennis gedra het van die plagiaat nie.

## Persoonlike lewe 
Eilish het genoem dat sy aan Tourette sindroom en synesthesia lei sy ervaar ook depressie. Sy was vegetaries grootgemaak het gereeld iets op sosiale media te sê oor veganisme.

## Diskografie 
* *When We All Fall Asleep, Where Do We Go?* (2019)
* *Happier Than Ever* (2021)
* *Hit Me Hard and Soft* (2024)

## Toere 
* ''Don't Smile at Me* -Toer (2017)
* *Where is my mind*-Toer (2018)
* *1 by 1*-Toer (2018-2019)
* *When We All Fall Asleep'' Wêreldtoer (2019)
* Where Do We Go? Wêreldtoer (2020)
* Florence and the Machine – High as Hope-toer (2018-2019)

## Toekennings en nominasies 
Eilish is die ontvanger van verskeie toekennings, waaronder vyf Grammy-toekennings, twee Amerikaanse Musiektoekennings, twee MTV Europa Musiektoekennings, drie MTV musiekvideotoekennings en 'n NRJ Musiektoekenning.

## Notas 
## Verwysings 
## Eksterne skakels